Koperniko stipendija

Koperniko stipendija (vok. Copernicus Stipendium – Copernicus stipendija, Copernicus-Programm, Copernicus-Stipendien-Programm – Koperniko stipendijų programa) – stažuočių Berlyne, Hamburge ir Miunchene (Vokietija) stipendijų programa. Ją vykdo Copernicus e. V. draugija (Copernicus Berlin e. V. ir Copernicus München e. V.).

Istorija

1992 m. Hamburgo studentai įkūrė visuomeninę organizaciją COPERNICUS e. V. Tikslas – įgalinti postkomunistinių reformų valstybių studentams 1 semesterą studijuoti bei atlikti praktiką Vokietijoje. Nuo 1995 m. COPERNICUS veikia Miunchene, nuo 2000 m. – ir Berlyne.

Programa

Copernicus kas pusmetį skiria apie 15 stipendijų Rytų, Vidurio ir Pietryčių Europos studentams stažuotėms Berlyne, Hamburge arba Miunchene (studijoms atitinkame mieste – nuo 4 iki 6 stipendijų). Stipendijų programa trunka maždaug 6 mėnesius. Tiksli pradžios ir pabaigos data priklauso nuo paskaitų, studijų pradžios datų atskiruose universitetuose. Paprastai stipendijų programa žiemos semestrui prasideda spalio mėnesį ir baigiasi kovo pabaigoje (arba balandžio pradžioje). Stipendijos vasaros semestrui prasideda balandžio pradžioje arba viduryje ir baigiasi rugsėjo viduryje arba pabaigoje. Per paskutinius stažuotės 2 ar 3 mėnesius stipendininkai atlieka praktiką įmonėje, įstaigoje arba kitoje organizacijoje.
Koperniko programa (Copernicus-Programm) Humboldtų universitete Berlyne ir Ludwig-Maximilians universitete Miunchene yra oficialiai pripažinta kaip atskira studijų programa. Tai palengvina įsirašymo į studentų sąrašus (Immatrikulation) sąlygas Koperniko stipendininkams. Leidimas studijuoti universitetuose apribotas iki 1 semestro.

Apgyvendinimas

Copernicus organizuoja stipendininkų apgyvendinimą vokiečių šeimose arba studentų bendrabutyje. Tai, kas kur gyvens, priklauso nuo turimų vietų skaičiaus šeimose, ir galutinai paaiškėja paprastai per labai trumpą laiką. Dauguma stipendininkų apgyvendinami šeimose.

Stipendijos apimtis

Copernicus padengia būtinąsias pragyvenimo išlaidas (kelionė į Vokietiją, apgyvendinimas, maitinimas, sveikatos draudimas, registracija universitete, bilietas visuomeniniu transportu, grįžimas į savo šalį). Be to kas mėnesį stipendininkui yra mokami 180 eurų kišenpinigiai.

Priėmimas

Studijų sritys paprastai būna teisė, politikos mokslai, tarptautiniai santykiai, ekonomika, humanitariniai ir socialiniai mokslai ('išimtis: architektūra, informacinės technologijos,- šių krpyčių studentai į stipendiją pretenduoti negali).
Pretendentai – Rytų Europos (t. y. Lietuvos, Lenkijos, Latvijos, kt. valstybių), Vidurio ir Pietų Europos studentai, magistrantai (baigę ne aukštesnės pakopos kaip bakauro studijas). Iki prasidedant stipendijų programos pradžios (t. y. atitinkamai iki balandžio 1 d. arba spalio 1 d.) kandidatai turi būti baigę bent 4 studijų semestrus bei programos Vokietijoje metu turi turėti studento statusą savo valstybėje. Į stipendiją negali kandidatuoti magistrai, doktorantai, daktarai ir aukštesnio akademinio, mokslinio lygmens pretendentai.
Paraiškų padavimo terminas – rugsėjo 1 d. sekančiam vasaros semestrui (programos pradžia – balandžio 1 d.) arba kovo 1 d. žiemos semestrui (programa prasideda spalio 1 d.) Pateikiami dokumentai – anketa, gyvenimo aprašymas (CV), motyvacinis laiškas, brandos atestato kopija bei vertimas, socialinio aktyvumo (pvz., visuomeninės veiklos) aprašymas (patvirtinimas), studijų pažyma (išrašas iš studijų knygelės) bei jos vertimas, laiškas šeimai, vokiečių kalbos žinias įrodantis dokumentas ir kt.